39. schôdza NR SR - 6.deň - B. popoludní
Dátum: 2025-09-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni sme tu opäť, pretože minister Kamenický sa bojí. Pretože má strach. On je úplne preľaknutý až na smrť a mohli ste to vidieť pri diskusii o skrátenom legislatívnom konaní. On nedokáže čeliť žiadnej pravde. Ja si pamätám, keď som tu hovoril pred pár hodinami o tom ako skopíroval, ako skopíroval odôvodnenie, prečo to má ísť všetko tak skrátene potichu. Žiadna diskusia. Tak mi tu zozadu hovoril. Ja to vysvetlím, ja to vysvetlím, ja to vysvetlím. Nevysvetlil ani ň. Nič, žiadnu ani čiarku. Proste on skopíroval, on skopíroval to čo hovoril v roku 2024 minulý rok a teraz sa tvári, že je to novinka. A vy budete za to hlasovať. Už ste za to hlasovali. To skrátené na to ste hlasovali vážení poslanci SMER-u. Tak sa prosím vás pozrite celému národu do očí za čo hlasujete a ako ich idete ožobračiť, keď vlastný minister financií v tom materiály hovorí, že ten vývoj je zlý a že ten vývoj je zlý za ostatný rok a on to musí naprávať. No počkajte, však ale za ten ostatný rok ste tu boli vy, všakže? To tu nebol nikto iný? Mám najradšej, keď vytiahne neexistujúce deficity. Keď vytiahne ako Ódor písal, že bude 6 a pol percentný deficit 8 a pol miliardy. Prosím vás toto ja niekedy mám pocit, že má z toho aj také už sny, že sa mu to sníva, lebo nič iné nemá. Tri veci používa minister Kamenický. Ja vám garantujem, že keď sem príde tak to bude hovoriť znovu. Zanechal Ódor mu deficit na úrovni 6 a pol percenta HDP, 8 a pol miliardy eur. Napísaný, že tak by to asi malo vyzerať alebo mohlo byť. To vždy povie, že to nebola realita ale, že to našiel si niekde napísané. A druhé čo hovorí, keby neurobili tie opatrenia, tak zvýšia dlh až na 100 % HDP a on tu proste bojuje za ten národ. Toto sú tri fakty, ktoré sú absolútne bludy, absolútne bludy. Žiadny deficit nikdy na úrovni 6 a pol percenta nebol. Nikdy nebol na úrovni 8 a pol miliardy. Absolútne nikdy. Minister si to našiel napísané niekde na papieri na ministerstve financií a normálne vyskakuje meter 20, lebo on nemá čo iné hovoriť. Že rada pre rozpočtovú zodpovednosť predpovedala dlh na úrovni 100 % alebo 100 miliárd alebo už ani neviem čo to tu hovorí. Prosím vás pekne, však vy tu vládnete dva roky. Vy si tu môžete schváliť absolútne čokoľvek. Dokonca v skrátenom legislatívnom konaní. Dokonca môžete všetkým zavrieť ústa, tak ako to robíte teraz a obmedzujete nás na čase. Môžete to urobiť kedykoľvek. A že to naozaj využívate. Ale využívate len to pre koho? Pre seba a svojich kamošov. Na to, aby ste im znížili trestné sadzby. Na to, aby ste si schválili zákony, aby sa slovenské, vodárenské spoločnosti sprivatizovali v prospech vašich kamarátov. Pozdravujem pán poslanec Kalivoda s vašim pozmeňovákom kvôli, ktorému tu prišiel šéf NKÚ a povedal, že toto je podvod storočia kedy idete kritickú infraštruktúru sprivatizovať v prospech svojich kamarátov. Na to áno, na to si vy viete proste skrátené legislatívne konania schváliť aj každý jeden deň. Ale na to, aby ste priniesli nejaké opatrenia, aby ste zrušili to čo je zlé. Však vy už dva roky sa na niekoho sťažujete. Matovič, Heger, Ódor. Teraz som tam pribudol ja, Kišš. Ja už neviem Gröhlinga som videl na tých fotkách, pán minister. Vy neviete proste, že kam z konopy. Vy ste úplne opustený a preto si na svoje facebooky dávate naše fotky, lebo máte pocit, že aspoň niekto tam s vami je. Ale my za to nemôžeme. My za to nemôžeme. Mňa nezaujímajú vaše obrazy, že sa tam fotíte na facebook s vašim obrazom ako ho odovzdávate každej jednej návšteve. To ma absolútne nezaujíma. A nezaujíma to ani národ. Národ zaujíma ako sa vyvíjajú financie tejto krajiny. A ja vám hovorím, že smerujete do bankrotu a sám ste si to povedali v odôvodnení pri skrátenom legislatívnom konaní. Schodoch hospodárenia sa v tomto ako aj v najbližších rokoch očakáva blízko 6 % HDP. Tak ja neviem pán minister, vy tu hovoríte, že Ódor vám nechal nadizajnovaný schodok deficit na úrovni 6 a pol percenta HDP a vy sám už druhý krát hovoríte ako argumentárium tejto konsolidácie, že očakávate v ďalšie roky deficit 6 % HDP. Tak počkajte. Vy ste tu už dva roky. Ja už tu hru na deficity s vami jednoducho hrať nebudem. Vy ste si schválili rozpočet na rok 2024, lebo ste hovorili, že Ódorove kocky to je fuj a že vy si to spravíte sami. Takže to čo sa stalo 2024 za to ste zodpovedný vy. To čo sa stalo 2025 za to ste zodpovedný vy, lebo ten rozpočet ste si schválili vy aj všetky výdavky a podľa toho postupujete. Takže prosím vás vy sa tu nevyhovárajte na neviem koho. Jasné fakty ukazujú a povedala vám to aj rada pre rozpočtovú zodpovednosť a povedal vám to dneska aj Igor Matovič presne na tomto mieste. Tak poďme si to povedať ako ste vy bačovali. A musím povedať, že keď ste hovorili o tých neziskovkách, že sú to leniví darebáci, tak pán minister vy ste tak hovorili o seba ako ešte nikdy. Vy, keď ste hovorili o tom, že ako treba oklamať voličov, aby ste si potom mohli robiť svoje počas tejto rozpravy. Vy ste tak hovorili pravdu ako ešte nikdy. Tak sa pozrite na to, keď ste boli minister financií za vlády SMER-u. Potom to prevzal Peter Pellegrini a pozrite si čo hovorí rada pre rozpočtovú zodpovednosť. Konkrétne by vám to mohol dosvedčiť aj tuto pán predsedajúci Tibor Gašpar, ktorý bol v relácii v nedeľu a rozprával zase o rozvrátených financiách 24 miliárd. A tá moderátorka ho normálne vycvičila jak malého chlapca. A človek z rady pre rozpočtovú zodpovednosť povedal, že najväčší rozvrat týchto financií bol za roky 2015 až 2019 kedy ste tu boli vy. A vy konkrétne ste bol minister financií zodpovedný za ekonomiku štátu. Viete prečo? Lebo vy sa tu darmo oháňate. Prichádzam k ďalším faktom, ktoré hovorí minister Kamenický, dávajte všetci pozor. On odovzdal deficit na úrovni 1, 2 % HDP. A aké to bolo skvelé. A že on to proste takto perfektne urobil a potom tie ďalšie vlády mali proste deficity na úrovni 5 %, 5 %, 1,7. Ale nehovorí tú pravdu, ktorá je skrytá za tým. Že v čase kedy sa Slovensku najviac darilo malo najväčšie príjmy. Ľuďom sa darilo, ekonomika proste šlapala, tak ostatné krajiny znižovali svoje dlhy, pretože mali prebytky. A mali by to aj ony, keby nerozdávali ako po nebohom hlavne svojim kamarátom, ktorí si za to stavali ďalšie vily za obrovskými plotmi. Ktoré teraz môžu obdivovať všetci ľudia a chodia proste kade tade. Po Chorvátsku, chodia tu po fafokanoch kadejakých a robiť preteky. Tam hľadajte peniaze, ktoré, ktoré ste míňali a mohli byť ušetrené. Ktoré mohli pôsobiť na rozvoj ekonomiky Slovenskej republiky. Pretože kým vy ste odovzdávali deficit -1,2 %, 1,3, tak Česká republika mala prebytok takmer pol percenta HDP, Česká republika. 20 štátov bolo lepších ako vy. 20 štátov bolo lepších ako vy v tých najlepších rokoch kedy ekonomika šlapala. A preto rada pre rozpočtovú zodpovednosť hovorí, že financie, verejné financie sa na Slovensku dostali do kritického pásma práve, keď ste bol minister financií vy, pán Kamenický. Vy. A takto ste to odovzdali Igorovi Matovičovi v roku 2020. Pamätáme Pellegrini, Saková a tlačová konferencia. Ten Covid bude drahý ale tie peniaze už musí hľadať ten Matovič a že ich aj našiel. A znovu sa k tomu vraciame. Znovu sa vraciame k tomu ako hospodáril teda ten Igor Matovič. Ako hospodáril Igor Matovič, keď vy ste boli niekde na konci rebríčka 21 krajina z pomedzi všetkých európskych krajín. Holý fakt a dáta hovoria, že Igor Matovič hospodáril lepšie ako priemer krajín Európskej únie a lepší ako priemer krajín eurozóny. To znamená, že Igor Matovič napríklad v roku 2020 bol v prvej desiatke krajín, ktoré hospodárili najlepšie z pomedzi celej Európskej únie, v prvej desiatke. Zopakujem, vy v tých najlepších rokoch ste boli 21. na chvoste. Kde ste teraz? Kde ste teraz? Ste štvrtý od konca. Takéto hrozné to ešte v živote nebolo. V živote nebolo. A dostali ste to tam viete kvôli čomu? Lebo vy ste rezignovali na túto krajinu. Vaša kampaň bola celá postavená na covide. Celá bola postavená na nenávisti, celá bola postavená na tom, že ste rozdeľovali spoločnosť a búrili ľudí. Že ste si zvolávali protesty aj keď opatrenia hovorili, že by sa to robiť nemalo a vy ste tých ľudí medzi sebou nakazovali. Lebo váš cieľ bol dostať sa do vlády a použili ste na to absolútne všetko. Premiér hovoril o rožku s maslom, ktorý chcel strkať premiérovi do huby. Vy ste si vylepili billboardy s lacnými potravinami, s lacnými energiami. A s tým ste oklamali celý národ, ktorý bohužiaľ mnohí ľudia vám na to skočili. Ale už takí nebudú, už takí nebudú a už takí nie sú. Lebo ony to vidia. A ja vám chcem povedať v čom to vidia. Ony to vidia v tom, že jednoducho tie peniaze v peňaženke nemajú, nemajú. Pretože ste im ich zobrali. V troch konsolidáciách. Vy ste prišli, vyhovárali ste sa na zadlženie Slovenska. 24 miliárd Igor Matovič nikdy neminul. Je to bohapusté klamstvo. Nikdy neminul 24 miliárd eur. A minister to dobre vie. Pretože vie koľko peňazí je na účtoch. Hotovostné rezervy, ktorú tam nechal Igor Matovič požičanú za 0 % úrok. A vie a viete to aj vy všetci, keď si kliknete na ministerstvo financií, koľko stoviek miliónov zarobil štát kvôli tomu, že Igor Matovič požičal miliardy za 0 % úrok a vy ich teraz dávate na úložky, na termínované vklady a z toho vám prúdia stovky miliónov eur. Pozrite sa na tú položku. Koľko stoviek miliónov eur zarobil Igor Matovič svojim strategickým rozhodnutím. A že to bolo strategické rozhodnutie nehovorím ja, znova. Hovorí to šéf Ardalu, pán Bičánek, ktorý to robí už desaťročia. Už desaťročia riadi dlh na Slovensku. Požičiava peniaze pre Slovensko, aby vedelo fungovať a spláca staré úvery. A on povedal, že to bolo najlepšie strategické rozhodnutie, ktoré sme tu za ostatné roky mali, že vtedy, keď bol 0 % úrok, takže si krajina vtedy požičala miliardy eur navyše za 0 % a nechala ich v štátnej kase na horšie časy. A tie používate doteraz. Bohužiaľ ťažko sa pozerá na to ako ich používate, pretože kradnete ako po nebohom. A keď sa pozriete na tie konsolidácie, pretože to bola vaša agenda. Vy idete ozdravovať verejné financie. Znova, môžem tu očakávať, že ste po Ódorovi zdedili na papieri 6,5 % deficit HDP 8,5 miliardy, že mal byť dlh. Však povedzte koľko ste už si napožičiavali počas tohto roka. Koľko ste si napožičiavali počas minulého roka? Že dvojnásobne zadlžujete krajinu oproti Matovičovi. že ten, keď mal deficit na úrovni 4 miliardy eur v priemere za rok 2020, 2021, 2022, tak vy máte deficit a zadlžujete krajinu 7 miliardami ročne. 4 miliardy Matovič, 7 miliárd Fico s Kamenickým na čele. Ešte inak vám to poviem. Vy ste kvôli chimére a mýtu o rozvrátených financiách priviedli na ľudí dve konsolidácie a teraz tu stojíme pri tretej. A kde sú tie peniaze, kde sú tie peniaze? A to sa nepýtam ja. To sa pýtajú ľudia v uliciach. Vy ste ich tam videli včera. Kde sú peniaze z konsolidácie, ktoré ste uvrhli na ľudí. Lebo vy ste prišli a okrem toho, že prvé kroky boli zníženie trestných sadzieb, aby ste oslobodili svojich kamošov a že sa vám to podarilo, pretože niekoľko stoviek ľudí opustilo väzbu. Pretože vaši kamoši mali zastavené trestné stíhanie aj niektorí čo tu sedia. Toto ste si vybavili hneď. Dvojnásobné platy ste si vybavili hneď. Ja sa pýtam teraz celého národa aj vašich voličov. Ako je možné si zdvojnásobiť platy, keď sú rozvrátené financie? To sa robí? To sa robí v normálnej firme alebo v domácnosti, že sú rozvrátené financie, keby to tak bolo ako hovoríte a vy si zdvojnásobíte platy. A Ficovi doživotnú rentu, aby nebolo málo. A 36 štátnych tajomníkov, aby nebolo málo. Historicky najviac. Nafúknuté úrady, nové ministerstvo. To je v poriadku, keď sú rozvrátené financie? A tak ste naparili ľuďom tri konsolidácie. Prvá, znížili ste odvod do druhého piliera, zvýšili ste viac ako 900 poplatkov. Niektoré aj o 100 %. Pamätáme si ŠPZ-tky, že sa zdraželi o 100 % alebo to, keď si idete vybaviť pas, občiansky preukaz. Čokoľvek na kataster, keď idete, tak budete poplatky zvýšené o 50 až 100 %. Toto ste dokázali urobiť hneď. Druhý pilier ste im skásli ľuďom, pripravili ste ich o budúcnosť o budúce dôchodky. Nezabudnime, že ste zvýšili aj diaľničnú nálepku. Všetci si to pamätajú. Všetci šoféri si pamätajú ako ste zvýšili diaľničnú apku o 50 %. Nebolo dosť, trebalo zdaniť ešte aj sladené nápoje, daň z cukru. A tak sa začali zdražovať potraviny, pri ktorých ste si urobili kampaň, že ich zdražovať nikdy nebudete. Práve naopak budú zlacňovať. A preto ste oklamali celý národ a znova vám to hovorím. Potom ste zaviedli druhú konsolidáciu. Druhá konsolidácia bola za 2,7 miliardy eur a zničila ekonomiku, zničila ekonomiku. A to vás bude mátať ešte dlhé roky. Že ste zvýšili DPH-čku na 23 %, že ste zdanili spoločnosti, ktoré sú najväčší zamestnávatelia na Slovensku, takže nie sú konkurencie schopní. To, že ste zobrali rodičovský dôchodok ...druhú konsolidáciu. Druhá konsolidácia bola za 2,7 miliardy a zničila ekonomiku, zničila ekonomiku. A to vás bude mátať ešte dlhé roky, že ste zvýšili DPH na 23%, že ste zdanili spoločnosti, ktoré sú najväčší zamestnávatelia na Slovensku tak, že nie sú konkurencieschopní. To, že ste zobrali rodičovský dôchodok. Že ste zobrali 200 eur na dieťa. Toto všetko vás bude naháňať. Pretože tí ľudia vám to neodpustia. Pretože to vidia vo svojich peňaženkách. A spôsobili ste absolútny kolaps ekonomiky, napríklad aj toho firemného sektora, pretože žiadna firma nepríde na Slovensko podnikať, keď je tu také veľké daňové zaťaženie. Transakčná daň, absolútne bláznovstvo. Minister sa tu pred chvíľou chválil, že na transakčnú daň dobre, že nie je hrdý, že to on vymyslel. Viete, čo? Keby to aspoň bola pravda. Len on klame ešte aj sám seba. Transakčnú daň priniesol z Maďarska, sprznil ju. To je pravda. A zaviedol na Slovensku tak, že sprznil ešte aj ekonomiku celého Slovenska. A tak 27,3% zaťaženie firiem, veľkých firiem, veľkých zamestnávateľov na Slovensku je absolútne nekonkurencieschopných. 21% v Česku, 19% v Poľsku, 9% v Maďarsku. Ja som to tu už hovoril, a poviem to znovu, že vy ste položili Slovensko v podstate na chvost medzi všetkými krajinami, a to nie je len pri zadlžení, kde sme štvrtý od konca prosím pekne. Najväčšie deficity, najväčšie deficity štvrtý od konca. Keby tí ľudia aspoň z toho niečo videli, tak ako za Matoviča. Kedy bol Kurzarbeit a staralo sa o ľudí. Keď bola energo pomoc, alebo najväčšie zvýšenie dôchodkov alebo platov zdravotného personálu, učiteľov, nič. Vy tým ľuďom beriete, oni vidia len to ako im miznú peniaze z peňaženky a tie peniaze pcháte a teraz si povedzme kam. 35%-tné navýšenie výdavkov na strane štátu za uplynulé roky, pokiaľ ste pri moci. To znamená, ak máte 100 kíl za ostatné dva roky ste pribrali 35 kíl. Jasné, že fučíte. Jasné, že nie ste zdraví. Ale namiesto toho, aby ste schudli, namiesto toho, aby ste osekali tie ministerstvá, namiesto toho, aby ste klepli po prstoch kšeftárom, ktorí rozkrádajú štátny majetok, tak ako sme to tu pre chvíľou počuli, že si tu predávate byty za 2600 eur. Keby ste mali trochu Boha pri sebe, tak tie peniaze viete ušetriť na strane štátu, ale vy nie. Vy si poviete, že vy to vyžeriete, ale zoberiete si to z peňaženky ľudí. A tak sa znova vrátim k tomu plagiátu, ktorý ste tu vy dali v skrátenom legislatívnom konaní, ktorý hovorí, že rozvrátené financie sú teraz za ostatné obdobie za ostatný rok. A vy vlastne hovoríte pravdu. Vy vlastne hovoríte pravdu. Pretože ste to nadizajnovali tak, že sa potrebujete zahojiť. Vás ten národ nezaujíma. Vás národ nezaujíma. Vy robíte dymové clony, kedy premiér chodí po rôznych krajinách sa tváriť, že aký on je, ja neviem globálny politik. On je globálny príštipkár. On chce robiť dymové clony. On chce robiť hru ako, ako on zastáva sa Slovenska. Nezastáva. Nezastáva sa Slovenska, ani jeho záujmov a vidia to všetci. Plyn, ropa, lacná z Ruska, blbosť, blbosť. Viete prečo? Pretože tí Slováci, nič necítia. Minister tu hovoril o tom, že oni teda sľubovali lacné palivá, a že to sú tie dane a treba porovnať dane. Ja vám porovnám dane. Porovnám vám palivá na Slovensku a v Českej republike a, že to robím pomerne často. Česi tankujú o 10% lacnejšie palivá ako Slováci, ale pritom dane spotrebné dane majú úplne rovnaké. Úplne rovnaké. Môžete si to pozrieť. Pozrite si spotrebné dane na palivá v Českej republike a na Slovensku, úplne rovnaké. Oni ruskú ropu nemajú. My áno. Tak kde sú tie peniaze z tej lacnej ruskej ropy? Nikde. Pretože vy ste nedokázali zdaniť Slovnaft. A to keď som vás tu počul pred chvíľou povedať, že my môžeme za to, že Slovnaft nedodal peniaze z lacnej ruskej ropy Slovensku. Ja som normálne skoro zamdlel. Mňa tam normálne vyvrátilo na tom kresle, a hovorím si, vy ste normálne nesvojprávni. Vy ste normálne nesvojprávna babrácka vláda, ktorá v skrátenom legislatívnom konaní aj s obmedzenou rozpravou tu dokáže presadzovať zníženie trestných sadzieb, bojovať za to, umlčať celú opozíciu, umlčať celý parlament, len aby ľudia o tom vedeli, ale na Slovnaft ste zrazu krátki. Za dva roky ste nevybrali nula celá nič. A idete hovoriť, že za to môže niekto iní. Vy ste normálne, akože ja vychádzam z údivu. Vychádzam z údivu. A vychádzam z údivu aj vtedy, keď hovoríte o potravinách. Ako to bolo za toho Matoviča. Ako to bolo, že tam bola tá inflácia, a vtedy sa zdražovalo najviac. Robert Fico, rožok namastený, premiérovi do huby. Peter Pellegrini na billboardoch vycapený: "Chcete lacné potraviny?", Andrej Danko na billboardoch vycapený: "Zastavíme zdražovanie.". Tak si poďme povedať aká je realita. Aká je realita. A ja vám poviem, že mne to hraničí pri vás už normálne so schizofréniou, že vy si normálne ani neuvedomujete, čo tliachate. A poviem vám, budem vám normálne hovoriť, že Robert Fico v roku 2014 povedal, že ak znížite DPH na potraviny o 1%, tak že to prinesie 300 mil. eur reťazcom, ale potraviny nezlacnejú. Robert Fico rok 2014: "Keď znížite DPH o 1 % 300 mil. získajú reťazce...". 2024 Robert Fico povedal, že: "Perfektné opatrenie na zníženie cien potravín je znížiť DPH na základné potraviny z 10 na 5%...", a že to bude super efekt, že to sa určite prejaví, že to bude to pravé riešenie pre Slovensko. Ako to dopadlo? Robert Fico v 2025 toho roku hovorí: "Kde sú tie stovky mil. eur? Ako je to možné, že sa to neprejavilo...", že znížili DPH na základné potraviny z 10 na 5% a žiadne zlacnenie potravín si nevšimol, práve naopak zdraželi. No, chcem vám povedať, že Robert Fico to hovoril pre jedenástimi rokmi. Potom sa tváril, že ide s tým niečo riešiť. Nakoniec nevyriešil nič. Takáč tu predkladal zákony, ako budú riešiť cenovú politiku potravín. Teraz je minister, zavolal si Fica na tlačovku a povedali, že minister pôdohospodárstva nemá s cenami potravín nič spoločné. To je realita Roberta Fica a tejto vlády. Nasľubovať, tak ako ste hovorili, pred voľbami všetkých oklamať, aby ste si potom mohli robiť, čo chcete a potichu kradnúť. Keď sa bavíme o vašich platoch, to je ináč ako to je perla. Ja neviem, že či ste si to kolegovia všimli, ale vy tu máte medzi sebou ľudí, ktorí sú presvedčení o tom, že ten plat musia mať a musí sa im zvyšovať neustále. Dnes ráno, dnes ráno som videl video s poslancom Vážnym, ktorý rozprával, že ak sa majú zmraziť platy poslancom, tak by sa mali zmraziť platy všetkým ľuďom na Slovensku. To nie je normálne. Oni nie sú normálni. Toto nie je normálne. To fakt akože Slovensko sa pozerá na papalášov, ktorí sebe pridávajú, ale im berú. To povedal poslanec Vážny. Ja vám ešte odcitujem, mali sme tu aj takých kadejakých expertov, aj v predchádzajúcich volebných obdobiach. "Ja si napríklad dávam ročne šiť 600 oblekov. Jeden oblek stojí 600 eur a preto si zaslúžim zvýšený plat.". To bol jeden poslanec. Ale povedzme si viete koho? Ministra Huliaka, šesť oblekov, pardon. "Ja si ročne dávam šiť šesť oblekov, jeden stojí 600 eur.". Ďakujem za opravenie. Huliak. Čo povedal Huliak pred pár dňami: "Keď niekde cestujem, to ubytovanie nie je lacné. Tak isto nie je lacná tá strava a tak isto musíte byť každý deň v obleku. Skúste si kúpiť oblek dneska. Určite si ho nepôjdete kúpiť do Poľska.". Oni nie sú normálni. Tak tu sa bavíme o tretej konsolidácii, ktorá je totálne zbytočná, pretože všetky miliardy premrhali. Deficit je historicky najväčší. Dlh rastie historicky najviac, a oni nedokážu byť ticho ani pri tom, keď sa ich niekto opýta na to, že sa im zvyšujú platy. Toto je ten boj. To je ten boj. Ja si predstavujem Andreja Danka, ako bojuje za tých živnostníkov, ktorí nakoniec prídu o 1000 eur v budúcom roku, ale poslanci a premiér prídu k 1200 a 1400 eurám. A zatiaľ minister hovorí, že viete aké je to náročné, lebo on si musí kúpiť jedlo. A musí si kúpiť oblek. (Povzdych.) Čiže poďme si povedať víťazov a porazených konsolidácie, lebo som ich už všetkých povedal. Víťazi sú na strane štátu. Víťaz je Robert Fico. Víťaz sú poslanci. Víťaz je minister, aj keď je tu teraz schúlený a nikto sa ho nezastáva, aj keď proste blúzni o číslach, ktoré nikdy neexistovali, aj keď proste sa vyhovára na kadekoho, len nevidí svoje dvojročné pôsobenie, a že mohol zmeniť úplne všetko na čo sa vyhovára. Hovorí o rozvrátených financiách, ktoré v živote žiadne rozvrátené neboli. Hovorí o tom, že sa tu minulo 24 miliárd eur, ktoré sa nikdy neminuli, a má ich v štátne pokladnici. Hovoril o tom ako dajú lacné potraviny. Nie sú. Dokázal som to. Že budú lacné palivá Robert Fico, že vláda má niečo robiť, keď tie palivá stáli 1,50 eur za liter. Nič nie je. Tankujeme najdrahšie spomedzi všetkých okolitých krajín. Že budú vyššie platy. Nie sú. Priemerná mzda na Slovensku je najnižšia spomedzi okolitých krajín. A ja vám chcem povedať, že nebolo to tak vždy. Nebolo to tak vždy. Boli tu roky, kedy Slovenská ekonomika šliapala a dokonca sa hovorilo o Slovensku ako o tatranskom tigrovi. Ale ten tiger je momentálne vypelichaný, ubitý na smrť súčasnou vládou, ich štyrmi volebnými obdobiami. 14. rokmi vlády Roberta Fica. Tak on sa preplazil cez tie Tatry na sever do Poľska. Tam šliape ekonomika. Tak ten tiger sa ukryl a ukazuje ako sa to robí v krajine. Ako sa čerpajú eurofondy. Ako sa to nemíňa na haciendy. Ako sa to nemíňa na vašich pucipajtášov. Ako sa robia ekonomické opatrenia. Ja viem, ja viem, ja viem minister Kamenický on príde s tým, že a aké oni majú deficity, chcete dávať aj vy 5% na obranu? (Povzdych.) Poliaci vedia, kto je Rus, to je základná vec. To, že zbroja a že ich armáda bude patriť k najväčším v Európe. To, že ekonomika Poľská je naštartovaná tak, ako nikdy a patrí medzi 20 najsilnejších ekonomík sveta je holý fakt. Vy ste zruinovali Slovensko. Boli sme kedysi, kedysi sme boli na výslní. Kedysi Slováci zarábali viac ako Poliaci a Maďari. Kedysi bola priemerná mzda na Slovensku 745 eur, počas vašej prvej vlády. 745 eur bola priemerná mzda na Slovensku, Poliaci a Maďari zarábali v priemere 713 a 717 eur. Boli za nami, aj ekonomicky. No, zatiaľ čo vy ste drancovali krajinu a tie peniaze ste si pchali do vrecák, tak krajiny okolo nás, nás ďaleko predbehli. 5000 kilometrov diaľnic a rýchlostných ciest postavili Poliaci. 5000 kilometrov za ten čas, čo vy ste pri moci. Vy ste postavili koľko rýchlostných ciest a diaľnic? Už je tá diaľnica v 2010, ktorá spája Bratislavu a Košice? Ale kde. Prosím vás, to je normálne iba váš kšeft. Ja sa normálne aj čudujem, že budete mať hanbu ísť otvoriť ten tunel Višňové. Pretože to je odraz vašej vlády a vášho drancovania. Tunel, nad tunel, len aby končil na tých správnych účtoch vašich kamarátov. A vy tu potom rozprávate o tom, že treba konsolidovať a že si to odnesú dôchodcovia, že si to odnesú živnostníci...